Svigerfars motorsag

«Svigerfars motorsag» er en norsk sang som ble skrevet av Øystein Sunde og utgitt september 1981 på Sundes musikkalbum Barkebille boogie.

Teksten handler om en svigerfar som er skogsarbeider av yrke. En dag får denne svigerfaren besøk fra kemnerkontoret med informasjon om at han skylder skatt. Kemnerkontorets utsendte får uventet svar på tiltale.

Sunde synger og komper seg selv på sin akustiske gitar (nylonstrenger).

«Svigerfars motorsag» i notebøker 

Kjekt å ha–1 (1990)
Du må'kke komme her og komme her (1997)

«Svigerfars motorsag» på samlealbum 

Bruk sagvett (reklamekassett for Jobu – utgitt høsten 1981).
Øystein Sunde i boks (1985)
Øystein Sundes 40 beste (1991)
Sundes verden – 52 av de aller beste (2006)

En konsertversjon av sangen ble utgitt 30. august 2012 på livealbumet Live på Svalbard -82 (som var en bonus-CD i samleboksen Puslespill). Opptaket er fra januar 1982. Sunde legger til enkelte tekstlinjer som slår an hos publikum. Ellers forteller han litt om sin faktiske svigerfar forut for sangen.

På samme opptak forteller også Sunde at «Svigerfars motorsag» er en talking blues og stiller i samme sjanger som «Jaktprat», «Oppfinnervise» og «2003, en butikk-odyssé».

Referanser 

Sanger fra 1981
Sanger skrevet av Øystein Sunde